Huovinrinteen varuskunta

Huovinrinteen varuskunta on varuskunta Säkylän kunnassa Satakunnan maakunnan eteläosassa. Siellä toimii Porin prikaatin Säkylän toimipiste ja lähellä sijaitsee Porin prikaatin käyttämä Säkylän ampuma-alue. Suomen 1960-luvulla perustettuihin korpivaruskuntiin kuuluva Huovinrinne edustaa korkeatasoisesti oman aikansa karua modernia kasarmiarkkitehtuuria. Se on myös yksi Museoviraston määrittelemistä Suomen valtakunnallisesti merkittävistä rakennetuista kulttuuriympäristöistä.

Kasarmialueeseen liittyy laaja, maisemaan hyvin sopeutuva asuntoalue.

Historia
Uuden varuskunnan rakentaminen silloin Heikkilän kasarmeilla Turussa toimineelle Porin prikaatille (vuoteen 1957 saakka Porin rykmentti) nousi esille 1950-luvun alkuvuosina kaupungin laajenemisen vuoksi. Kilpailun rakennettavan varuskunnan sijoituspaikasta voitti Säkylän kunta, jossa maaston ja alueen soveltuvuus maavoimien koulutuskeskukselle oli hyvä. Lisäksi kunnalliset palvelut olivat lähellä. Valtioneuvosto valtuutti syyskuussa 1959 puolustusministeriön pakkolunastamaan varuskuntaa ja siihen liittyvää harjoitusaluetta varten noin 4 000 hehtaarin maa-alueet, ja myös Säkylän kunta osallistui niiden hankintaan. Varuskunta-alueen rakentaminen aloitettiin työllisyystöinä marraskuussa 1959. Kasarmialueen asemakaavan laati puolustusministeriön arkkitehti Pentti Viljanen, ja rakennukset suunnitteli arkkitehti Osmo Lappo. Porin prikaatin II komppania muutti Huovinrinteelle elokuussa 1963, ja kolme vuotta myöhemmin koko prikaati oli siirtynyt uuteen varuskuntaansa. Huovinrinteen varuskunnan suunnittelu- ja rakennustyöt kestivät kaikkiaan kahdeksan vuotta suurelta osin siksi, että rakennustöitä tehtiin työllisyystöinä vain talvisin.

Vuonna 2008 Huovinrinteen varuskuntaan siirrettiin Niinisalon varuskunnasta Euroopan unionin nopean toiminnan joukkoihin osallistuvien rauhanturvaajien koulutus.Jouko Huhtala ja Mika Tauru (toim.): Tykkimies-vuosikirja 2010, s. 160–161. Helsinki: Suomen Kenttätykistön Säätiö, 2010. Vuoden 2015 alussa toteutetussa puolustusvoimien organisaatiouudistuksessa Niinisalossa toiminut Tykistöprikaati lakkautettiin ja Niinisalon varuskunnasta tuli Porin prikaatin Niinisalon toimipiste. Samasta ajankohdasta lähtien Huovinrinteen varuskunta on muodostanut Porin prikaatin Säkylän toimipisteen.Antti Pirinen ja Tero Mäenpää (toim.): Tykkimies-vuosikirja 2016, s. 131–132. Helsinki: Suomen Kenttätykistön Säätiö, 2016.

Toimijoita:
Varuskuntaan kuuluvat seuraavat yksiköt ja toimijat:

 Porin Prikaati esikuntineen

 Leijona Cateringin alainen varuskuntaravintola Rumpalipoika (entinen Puolustusvoimien ruokahuollon muonituskeskus, aik. varuskuntaruokala)

 Puolustusvoimien Vaatetuskorjaamon Säkylän tuotantolaitos (ent. Säkylän vaatetuskorjaamo ja pesula)

 Puolustuskiinteistöjen paikallistoimisto

Huovinrinteen sotilaskoti

 Varuskunta-alueen taideteokset, muistomerkit ja muistolaatat 

Huovinrinteen varuskunta-alueella on monia muistoteoksia esikuntarakennuksen lähettyvillä Kunniapolulla.
 Teos Paikka Kartalla Tekijä  Paljastusvuosi Kuva WDDivisioonan muistomerkki1996JP 1 muistomerkki1995JR 13 muistokiviSuomen muistomerkit, s. 771986JR 14 muistokiviSuomen muistomerkit, s. 791986JR 14 muistomerkki - jääkärieversti Väinö Polttilan rykmenttiSuomen muistomerkit, s. 811991JR 35 muistokiviSuomen muistomerkit, s. 741992JR 5 muistokiviSuomen muistomerkit, s. 761980JR 56:n, JR 60:n ja Osasto Törnin muistopatsas1999JR 6 muistokiviSuomen muistomerkit, s. 75Esikuntarakennuksen länsipääty1984Jääkäritammi1973Kevytosasto 8:n muistomerkkiSuomen muistomerkit, s. 801987PioneerikivetSuomen muistomerkit, s. 781987PorilaiskiviSuomen muistomerkit, s. 721976Rakentajien laattaSotilaskotirakennus1976Rauhanturvaajien muistomerkkiPorin prikaati (karttalinkki likimääräinen)2016Rumpalit (Porilaispatsas)Suomen muistomerkit, s. 73Varuskunta-alueella esikuntarakennuksen edessä1988Satakunnan sotilaspiirin muistopatsas2011Säkylän suojeluskunnan ja sen harjoitusalueen muistomerkkiSuomen muistomerkit, s. 821992

 Lähteet 


 Viitteet 

Luokka:Porin prikaati
Luokka:Suomen varuskunnat
Luokka:Säkylä
Luokka:Osmo Lapon suunnittelemat rakennukset
Luokka:Valtakunnallisesti merkittävät rakennetut kulttuuriympäristöt Suomessa